
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 123 


19 Φεβρουάριου 2002 


ΑΠΟΦΑΣΕΙ Σ 

Αριθ. 1484 

Καθορισμός ειδικών όρων και περιορισμών δόμησης στο 
διατηρητέο κτίριο, που βρίσκεται εντός του εγκεκρι¬ 
μένου ρυμοτομικού σχεδίου Αράχωβας (Ν. Βοιωτίας). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτηςαπό 14.7.1999-Δ'580), όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985» «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιτροπο- 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

5. Την από 17.9.2001 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Την από 2.11.2001 σύμφωνη γνώμη της φερόμενης 
ως ιδιοκτήτριας Πηνελόπης θεοχάρη. 


7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1) Στο κτίριο που βρίσκεται εντός του εγκεκριμένου ρυ¬ 
μοτομικού σχεδίου του δήμου Αράχωβας (Ν. Βοιωτίας) 
και ειδικότερα στο οικοδομικό τετράγωνο 112 του οποίου 
το κέλυφος έχει χαρακτηρισθεί ως διατηρητέο με την υπ’ 
αριθμ. 70484/2837/1996 (Δ'532/96) απόφαση του Γενικού 
Γραμματέα του Υπουργείου Περιβάλλοντος Χωροταξίας 
και Δημοσίων Έργων, φερόμενο ως ιδιοκτησία Πηνελό¬ 
πης Θεοχάρη, επιτρέπεται: 

α. Η επισκευή του κτιρίου με ενίσχυση του φέροντα ορ¬ 
γανισμού, ή κατασκευή νέου φέροντα οργανισμού σε 
τμήμα του με νέα διαρρύθμιση και προσθήκη δύο ορόφων 
στο πίσωτμήματου κτιρίου, αφού κατεδαφισθούνταπρο- 
σκτίσματα που δεν παρουσιάζουν ιδιαίτερο ενδιαφέρον. 

β. Οι ως άνω επεμβάσεις γίνονται χωρίς υπέρβαση των 
ισχυόντων στην περιοχή όρων δόμησης. 

Οιπαραπάνω ρυθμίσεις φαίνονται στα τέσσερα (4) σχε¬ 
τικά πρωτότυπα διαγράμματα, διαγράμματα κάλυψης σε 
κλίμακα 1:100 και τρία (3) διαγράμματα όψεων σε κλίμα¬ 
κα 1:50, που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 1484/2002 
πράξη του και που αντίτυπά τους σε φωτοσμίκρυνση 
δημοσιεύονται με την παρούσα απόφαση. 

2) Κατά τα λοιπά εξακολουθούν να ισχύουν οι διατάξεις 
της υπ’ αριθμ. 70484/2837/1996 (Δ' 532/96) απόφασης 
του Γενικού Γραμματέα του Υπουργείου Περιβάλλοντος 
Χωροταξίας και Δημοσίων Έργων. 

3) Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδατης Κυβερ¬ 
νήσεως. 

Αθήνα, 25 Ιανουάριου 2002 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

